শুনশান দোকানে খরিদ্দারের জন্য হা-পিত্যেশ করে বসে আছেন দোকানদার। তাঁরা জানাচ্ছেন, কয়েক সপ্তাহ আগে ইদের বাজারও জমেনি। ভেবেছিলেন, দুর্গাপুজোর বাজার ঘাটতি পুষিয়ে দেবে। কিন্তু কোথায় কী! নবদ্বীপের প্রতিষ্ঠিত বস্ত্র ব্যবসায়ী রাজেশ অগ্রবাল যেমন বলেন “ঠিক এক মাস পর পুজো। এই সময়ে কেনাকাটার ট্রেন্ডটা অনুমান করা যায়। কিন্তু এ বছর সেপ্টেম্বরের মাইনে হাতে পেয়েও পুজোর কেনাকাটা শুরু করেননি মানুষ। ফলে এখনও পর্যন্ত বাজার কেমন জমবে কিচ্ছু আন্দাজ পাওয়া যাচ্ছে না জানি না আদৌ জমবে কিনা।”